L-Ewwel festa bħala Parroċċa Kulħadd kelma waħda kien f'dawk il-jiem, 'Kienet festa mill-kbar u b'entużjażmu tassew tal-qalb'. Mela x'kienet din il-festa2 Iva kienet il-festa ta' meta l-Knisja ta' San Publju, l-ewwel Isqof ta' Malta ġiet dikjarata Parroċċa. Kienet is-sena 1844, u mal-faċċata tal-knisja tqiegħed tabellun kbir bi kliem bil-Latin; Gaudete-Iterum Dico-Gaudete. 'Ifirħu, ifirħu qed ngħidilkom' -— kliem meħudin mill-ittri ta' San Pawl, naturalment kienu magħżula apposta mill- Furjaniżi, għaliex il-Parroċċa ta' San Publiju, l-ewwel Isqof ta' Malta ħarġet minn dik tal- Appostlu Missierna San Pawl. Ma kenitx ħaġa ħafifa għall-Furjaniżi f'dawk iż- żminijiet li l-Furjana, subborg tal-Belt, tinqata' għal kollox u ssir għaliha. Dan għaliex, f'dawk iż-żminijiet, meta l-poplu ftit li xejn kellu biex jehda, il-parrokjaliżmu kien fl-aqwa tiegħu. U bejn il-Beltin u l-Furjaniżi kien hemm differenzi differenzi kbar fejn tidħol din il-ħtieġa. Biex jinżamm ħaj il-Kult u d-Devozzjoni lejn San Publju fil-Furjana u Barra Iżda fl-aħħar inqatgħet, u ma' dik it-tabella kbira mal-faċċata tal-knisja, kien hemm oħrajn mal- gallerijiet tan-nies, iżda bi kliem u kitba mod ieħor. Tistgħu taħsbu inthom x'setgħu kienu. Il-knisja kienet imżejna bl-aktar opri sbieħ li kellha meta l-Isqof Sant daħal fost ferħ, għajjat u ċapċip biex jintona t-Te Deum. Ma għandniex xi ngħidu, kollox sar bl-akbar solennità, iżda l-aktar li kienu jħobbu l-Furjaniżi, kif għadhom sal-lum, kienet l-antifona sabiħa li żżanżnet proprju dakinhar mis-Surmast Bugeja. U l-ġurnali jgħidu li Bugeja kellu orkestra kbira ħafna dakinhar għax kien jaf li l-antifona kellha tkun milqugħa tajjeb wisq. U kienu bosta n-nies mill- Belt Valletta u mit-tlett ibliet, ħafna dilettanti tal-mużika li ma naqsux imorru dakinhar. Kien hemm mixgħela kbira, naturalment biż-żejt, għax la dawl tal-gass, wisq angas tal-elettriku ma kienu jeżistu. Fejn il-Palazz Montgomerv kien hemm palk tal-banda imdawwar b'folol ta'nies jisimgħu il-Banda tar-Reġiment No.88 iddoqq programm taħt is-surmast Angelo Galea. Għal dawk li marru għall-festa kienet festa tassew sabiħa. ezz